Diari Oficial de la Generalitat Valenciana


Sumari del DOGV 3179, del 09-02-1998 (1998/721)

RESOLUCIÓ de 13 de gener de 1998, del Rectorat de la Universitat Jaume I de Castelló, per la qual convoca proves selectives d'accés com a personal laboral fix, programador de càlcul científic, en un lloc vacant d'aquesta Universitat.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3179

Data del DOGV
:   09-02-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/721


Data del document
:   13-01-1998

Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 13 de gener de 1998, del Rectorat de la Universitat Jaume I de Castelló, per la qual convoca proves selectives d'accés com a personal laboral fix, programador de càlcul científic, en un lloc vacant d'aquesta Universitat. [1998/M721]
  
Per tal d'atendre les necessitats de personal en aquesta administració pública encarregada del servei públic de l'educació superior, aquest Rectorat, en ús de les competències que té atribuïdes en l'article 18 en relació amb el 3.2 de la Llei de Reforma Universitària, i segons el que estableix l'article 120.3 dels Estatuts de la Universitat Jaume I de Castelló, aprovats pel Decret 5/1997, de 28 de gener, del Govern Valencià (DOGV núm. 2922, de 4 de febrer de 1997), i d'acord amb les disposicions del Conveni Col·lectiu per al Personal Laboral de les Universitats Públiques de la Comunitat Valenciana, convoca proves selectives d'accés a un lloc de treball de programador de càlcul científic, que s'especifiquen en l'annex I d'aquesta convocatòria, d'acord amb les següents bases:
  
Primera. Objecte de la convocatòria
  
1. Es convoquen proves selectives d'accés com a personal laboral fix per a cobrir un lloc de treball, programador de càlcul científic, vacant en la plantilla de la Universitat Jaume I, mitjançant concurs oposició lliure. Les condicions d'aquest lloc són les que s'especifiquen en l'annex I d'aquesta convocatòria.
  
2. Les condicions de treball dels distints llocs convocats seran les regulades pel Conveni Col·lectiu per al Personal Laboral de les Universitats Públiques de la Comunitat Valenciana, i les altres normes legals que siguen d'aplicació.
  
3. L'exercici dels llocs quedarà sotmès a la Llei 53/1984, de 26 de desembre, en matèria d'incompatibilitats.
  
Segona. Requisits dels aspirants
  
1. Per a participar en el procés regulat en aquesta Resolució, els aspirants hauran de complir els requisits que s'indiquen a continuació, a la finalització del termini per a la presentació de sol·licituds disposat en l'apartat 2. de la base tercera de la convocatòria, i hauran de mantenir el compliment d'aquests requisits fins a la presa de possessió.
  
2. Per a ser admés a aquestes proves selectives els aspirants hauran de complir els següents requisits:
  
a) Tenir la nacionalitat espanyola, o la d'un de la resta dels estats membres de la Unió Europea o d'aquells estats als quals siga d'aplicació la lliure circulació de treballadors, en els termes que estableix la llei estatal que regula aquesta matèria.
  
b) Tenir complits els 18 anys i no arribar a l'edat de jubilació.
  
c) Estar en possessió del títol de diplomatura, títol d'Enginyeria Tècnica, d'Arquitectura Tècnica, de Formació Professional de tercer grau o equivalent, títol de Batxiller, de Formació Professional de segon grau o equivalent, o haver pagat els drets per a l'expedició d'aquest. Els mèrits acadèmics de titulació enumerats, obtinguts als estats membres de la Unió Europea, hauran d'anar acompanyats de l'ordre del Ministeri d'Educació i Ciència de reconeixement del títol expedit en aquells estats.
  
d) No patir malaltia ni discapacitació que impedisca l'exercici de les funcions corresponents.
  
e) No trobar-se inhabilitat per a l'exercici professional o l'exercici de funcions públiques, ni haver estat separat, mitjançant expedient disciplinari, de l'administració pública. Per als estrangers, no estar sotmesos a sanció disciplinària o condemna penal que impedisca al seu estat l'accés a la funció pública.
  
f) No estar sotmés a cap causa legal d'incapacitat o incompatibilitat, d'acord amb el que disposa la Llei 53/1984 i el Reial Decret 598/1985, d'Incompatibilitats del Personal al Servei de les Administracions Públiques, sense perjudici per als que ocupen ja un càrrec públic o una activitat privada incompatible d'exercitar el dret d'opció a què es refereix la dita norma legal.
  
Tercera. Sol·licituds
  
1.Els qui desitgen prendre part en aquestes proves selectives ho hauran de fer constar en la sol·licitud segons el model de l'annex IV, que es facilitarà gratuïtament a les consergeries dels tres campus de la Universitat Jaume I, a Castelló de la Plana; campus de la Penyeta Roja, campus de la carretera de Borriol i campus del Riu Sec.
  
2. Les sol·licituds s'han d'adreçar al Rectorat de la Universitat Jaume I. El termini de presentació de sol·licituds serà de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. Les sol·licituds s'han de presentar al Registre General de la Universitat Jaume I, campus de la Penyeta Roja, o segons les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Les instàncies presentades a través de les oficines de correus s'hauran de lliurar en sobre obert per tal que el funcionari de correus hi pose el segell i la data abans de fer la certificació.
  
3. Els drets d'examen seran els que s'indiquen a continuació i s'hauran d'ingressar en el compte corrent número 6257005872 -Universitat Jaume I de Castelló. Drets d'examen- en Bancaixa, entitat 2077, sucursal 0580 del carrer de Cavallers, número 2 de Castelló de la Plana, o mitjançant una transferència a la dita entitat:
  
Grup B: 2.491 pessetes.
  
Grup C: 2.073 pessetes.
  
Caldrà adjuntar a la sol·licitud el justificant corresponent de l'ingrés. En cap cas la mera presentació i el pagament comportarà la substitució del tràmit de presentació en temps i forma de la sol·licitud davant l'òrgan expressat en l'apartat 2. de la base tercera.
  
Els aspirants a aquest lloc de treball, classificat per a dos grups professionals, que posseïsquen la titulació acadèmica del grup superior i desitgen accedir-hi, hauran de pagar els drets d'examen corresponents a aquest.
  
4. Els aspirants que sol·liciten adaptació d'examen per presentar una discapacitació superior o igual al 33% ho hauran de fer constar en la instància i justificar-ho documentalment.
  
Quarta. Admissió d'aspirants
  
1. Finalitzat el termini de presentació d'instàncies, després de verificar el compliment de tots els requisits de participació assenyalats en aquesta convocatòria, així com el pagament dels drets d'examen, el rector dictarà una resolució, que es publicarà en el Diari Oficial de la Generalitat Valenciana, que contindrà la relació provisional d'admesos i d'exclosos a la realització de les proves.
  
2. Els aspirants exclosos podran, en el termini de 10 dies hàbils, comptadors a partir de l'endemà de la publicació de la llista provisional d'admesos i d'exclosos, d'acord amb l'article 71 de la Llei de Règim Jurídic de les Administracions Públiques i del Procediment Administratiu Comú, esmenar el defecte que n'haja motivat l'exclusió o fer les al·legacions que consideren oportunes.
  
3. Finalitzat el termini anterior, esmenats el defectes, si n'hi havia, i vistes les al·legacions que corresponguen, es dictarà una resolució amb la relació definitiva d'admesos i d'exclosos, i almenys amb una antelació de 15 dies, la data, el lloc i l'hora de realització, l'ordre d'actuació i començament dels exercicis. Aquesta resolució es publicarà en el Diari Oficial de la Generalitat Valenciana.
  
4. Els drets d'examen seran reintegrats a petició dels interessats, només als aspirants que hagen sigut exclosos definitivament de la realització de les proves selectives.
  
5. La resolució que aprove definitivament els admesos posarà fi a la via administrativa i, en conseqüència, els aspirants definitivament exclosos podran formular recurs contenciós administratiu.
  
Cinquena. Proves selectives
  
1. El procediment de selecció del personal aspirant es realitzarà pel sistema de concurs oposició, que constarà de dues fases: una primera d'oposició i una segona fase de concurs.
  
2. Fase d'oposició.
  
Constarà dels exercicis que s'indiquen a continuació:
  
a) Primer exercici. Obligatori i eliminatori.
  
Consistirà en la realització d'una prova de capacitat i aptituds personals per al desenvolupament de les funcions del lloc de treball. Aquesta prova podrà adoptar la forma de qüestionari o test, en aquest cas amb un mínim de 20 i un màxim de 50 preguntes, amb quatre contestacions, de les quals només una serà la correcta. Si s'opta pel test, les contestacions errònies es valoraran negativament amb una penalització equivalent a un terç del valor de cada contestació correcta.
  
b) Segon exercici. Obligatori i eliminatori.
  
Consistirà en el desenvolupament pels aspirants, d'una prova pràctica sobre les funcions que han de desenvolupar en el lloc de treball, i en la qual hauran de demostrar les aptituds específiques dels aspirants per a l'exercici del lloc de treball.
  
c) Tercer exercici. Obligatori i no eliminatori.
  
Exercici de coneixements de valencià de nivell mitjà, d'acord amb el programa establit per la Junta Qualificadora de Coneixements de Valencià (DOGV núm. 2.331, de 24 d'agost de 1994). Aquest exercici podrà incloure elements escrits i orals.
  
La duració de cada exercici la fixarà el tribunal amb la suficient antelació, d'acord amb el seu contingut.
  
3. Fase de concurs.
  
Consistirà en la valoració dels mèrits realitzada pel tribunal, d'acord amb el barem que figura en l'annex II.
  
Els aspirants inclosos en la llista d'aprovats hauran de presentar el seu currículum, en el termini màxim de 10 dies hàbils, comptadors des de la publicació d'aquesta, dirigit al Servei de Recursos Humans de la Universitat, d'acord amb el que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Únicament es farà efectiva la fase de concurs si se supera la fase d'oposició. En aquest cas se sumarà a la puntuació assolida en les proves.
  
Sisena. Qualificació dels exercicis
  
1. Fase d'oposició.
  
Cadascun dels exercicis de caràcter obligatori i eliminatori es valorarà de 0 a 10 punts, i caldrà obtenir per a aprovar en cada un d'aquests, un mínim de 5 punts.
  
L'exercici obligatori i no eliminatori es puntuarà de 0 a 5 punts.
  
La puntuació total de la fase d'oposició s'obtindrà sumant les puntuacions obtingudes pels aspirants en els tres exercicis obligatoris.
  
2. Fase de concurs.
  
La puntuació de la fase de concurs s'obtindrà sumant la valoració dels mèrits al·legats amb aplicació del barem assenyalat en l'annex II.
  
3. La puntuació final del concurs oposició estarà constituïda per la suma de les obtingudes en cada fase, oposició i concurs, a l'efecte de determinar els aspirants que han superat les dues fases del procés selectiu, i que no podrà excedir del nombre de places convocades.
  
En cas d'empat entre els aspirants l'ordre s'establirà, d'acord amb la major puntuació obtinguda en la fase de concurs i, en segon lloc, si es manté, d'acord amb la major puntuació obtinguda en el segon i primer exercici, per aquest ordre. Si persistia l'empat l'ordre s'establirà per sorteig.
  
Setena. Desenvolupament de les proves selectives
  
1. El primer exercici es realitzarà al lloc, data i hora que s'establisca en la resolució per la qual s'aprova i publica la llista definitiva d'admesos i exclosos definitiva de les proves objecte d'aquesta convocatòria.
  
2. Els aspirants seran convocats per a cada exercici en crida única.
  
Els membres del tribunal i el personal col·laborador no permetran l'accés a la sala on es realitzen els exercicis d'aquelles persones que compareguen quan s'haja realitzat la crida als aspirants convocats.
  
Els aspirants hauran d'acreditar la seua personalitat mitjançant la presentació del document nacional d'identitat o del resguard amb fotografia, del passaport o del permís de conduir, sense que siguen vàlides a aquest efecte les fotocòpies compulsades dels dits documents. Així mateix hauran de presentar l'exemplar per a l'interessat de l'imprès de sol·licitud d'admissió a les proves.
  
3. Començades les proves, l'anunci de realització de la resta dels exercicis el farà públic el tribunal al local on s'haja realitzat l'anterior i al tauler d'anuncis del Servei de Recursos Humans, amb una antelació mínima de 48 hores.
  
4. En qualsevol moment del procés selectiu, si el tribunal té coneixement que algun dels aspirants no posseeix la totalitat dels requisits exigits en aquesta convocatòria, després d'escoltar l'interessat, es durà a terme l'exclusió d'aquest, i se li comunicarà, així mateix, la inexactitud o falsedats formulades per l'aspirant en la sol·licitud d'admissió a les proves selectives, als efectes oportuns.
  
Vuitena. Publicitat de les llistes
  
1. Després de la finalització de les proves que integren la fase d'oposició i de valorar el concurs, el tribunal farà públic, mitjançant un anunci als locals on s'hagen realitzat aquests i al tauler d'anuncis del Servei de Recursos Humans de la Universitat, la llista amb la puntuació final i que constituirà la llista definitiva, per ordre de puntuació, dels aspirants que han superat aquestes proves selectives.
  
2. El tribunal elevarà al rector la llista definitiva dels aspirants que han superat les proves segons l'ordre obtingut de la suma de les puntuacions de la fase d'oposició i la fase de concurs, que només podrà ser igual al nombre de llocs convocats. Això no obstant, el tribunal podrà fer pública també una relació complementària en la qual figure la puntuació obtinguda per la resta de les persones aspirants no seleccionades, però que han superat les proves, i en el cas que algun dels sol·licitants no arribara a formalitzar el contracte corresponent, s'inclouria en la proposta el sol·licitant que segueix per ordre de puntuació.
  
Novena. Coneixements de valencià
  
1. Els que superen les proves selectives hauran d'acreditar els seus coneixements de valencià mitjançant la presentació de certificats, diplomes i títols que hagen sigut expedits o degudament homologats per la Universitat Jaume I, una altra universitat o la Junta Qualificadora de Coneixements de Valencià.
  
2. Els qui no puguen acreditar aquests coneixements es comprometran a la realització dels cursos de perfeccionament que s'organitzen amb aquesta finalitat.
  
Deu. Presentació de documents
  
1. En el termini de 20 dies hàbils, comptadors des de l'endemà al de la publicació de la relació d'aprovats en el Diari Oficial de la Generalitat Valenciana, els aspirants proposats hauran de presentar els següents documents, dirigits al Servei de Recursos Humans, d'acord amb allò que dipsosa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú:
  
a) Certificat de naixement expedit pel registre civil corresponent o fotocòpia del document nacional d'identitat o del passaport, per als nacionals dels estats membres de la Unió Europea o d'aquells estats als quals siga d'aplicació la lliure circulació de treballadors.
  
b) Fotocòpia compulsada del títol acadèmic exigible segons aquesta convocatòria.
  
c) Declaració de no haver estat separat o separada mitjançant expedient disciplinari de qualsevol administració o càrrec públic, així com de no trobar-se inhabilitat o inhabilitada penalment per a l'exercici de les funcions públiques.
  
d) Certificat mèdic acreditatiu de posseir la capacitat física necessària per a l'exercici de les funcions dels llocs de treball ofertats.
  
2. La falsedat de documents o la falta de presentació de la documentació, dins del termini indicat, excepte en casos de força major comportaran la invalidesa de les actuacions de l'aspirant i, pel que fa a aquest, la nul·litat subsegüent dels actes del tribunal, sense perjudici de les responsabilitats en què l'aspirant haguera pogut incórrer.
  
En aquest supòsit, el tribunal podrà proposar addicionalment la inclusió en les relacions dels aspirants aprovats d'un nombre igual al d'exclosos seguint els criteris d'ordre de puntuació de major a menor.
  
Onze. Formalització dels contractes
  
1. Als aspirants que hagen superat les proves selectives que posseïsquen la titulació del grup superior i hagen abonat els drets d'examen corresponents a aquest, se'ls formalitzarà el contracte de treball de la categoria professional que corresponga, i s'integraran en el grup professional del grup superior. En cas contrari, se'ls formalitzarà el contracte de treball de la categoria professional que corresponga i s'incorporaran en el grup professional inferior.
  
2. L'òrgan competent formalitzarà el contracte laboral de caràcter indefinit. Fins a aquest moment, l'aspirant no tindrà dret a rebre cap percepció econòmica al lloc a què accedeix.
  
3. El personal que supere satisfactòriament el període de prova establit en el Conveni Col·lectiu del Personal Laboral de les Universitats Públiques de la Comunitat Valenciana, adquirirà la condició de personal laboral fix.
  
Dotze. Tribunal qualificador
  
1. El tribunal qualificador d'aquestes proves selectives tindrà l'estructura que figura en l'annex III d'aquesta convocatòria.
  
2. El tribunal, sempre sota la seua direcció i control directe, podrà nomenar col·laboradors, especialistes i ajudants.
  
3. Els membres del tribunal, així com els col·laboradors, especialistes i ajudants, hauran d'abstenir-se d'intervenir quan concórreguen en ells alguna de les circumstàncies disposades en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si havien realitzat tasques de preparació d'aspirants a proves selectives al mateix cos i escala en els cinc anys anteriors a la publicació d'aquesta convocatòria.
  
4. Als efectes de comunicacions i de qualsevol altres incidències, el tribunal tindrà la seu a la Gerència de la Universitat Jaume I, campus de la Penyeta Roja, de Castelló de la Plana.
  
5. Els membres del tribunal que actuen en aquestes proves percebran les gratificacions extraordinàries per assistències que s'especifiquen en l'annex del Decret 24/1997, d'11 de febrer, del Govern Valencià, sobre indemnitzacions per raó de servei i gratificacions per serveis extraordinaris (DOGV del 17).
  
6. El funcionament del tribunal s'adaptarà a allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
Tretze. Recursos
  
1. La convocatòria, les seues bases i tots els actes administratius que es dicten en el seu desenvolupament, excepte les actuacions del tribunal, podran ser impugnats per les persones interessades, mitjançant la interposició, després de fer la comunicació preceptiva al rector, de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació d'aquesta convocatòria en el Diari Oficial de la Generalitat Valenciana, o de la publicació dels actes subsegüents, segons pertoque, d'acord amb allò que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 58.1 i 52.2.f de la Llei Reguladora de la Jurisdicció Contenciosa Administrativa (disposició addicional onze de la Llei 30/1992).
  
2. Contra els actes del tribunal es podrà interposar recurs ordinari davant el rector de la Universitat Jaume I en el termini d'un mes comptador des de l'endemà de la publicació de la corresponent resolució del tribunal.
  
Castelló de la Plana, 13 de gener de 1998.- El rector: Fernando Romero Subirón.
  
ANNEX I
  
Número del lloc de treball: 10.097.
  
Denominació del lloc: programador de càlcul científic.
  
Centre: Servei d'Informàtica.
  
Naturalesa: laboral.
  
Grup: B/C.
  
Nivell de complement de destinació: 18.
  
Complement específic: E025.
  
Jornada laboral: 40 hores setmanals.
  
Requisits segons la Relació de Llocs de Treball:
  
- Grup B: diplomat universitari, enginyer tècnic, arquitecte tècnic o Formació Professional de tercer grau o equivalent.
  
- Grup C: Batxiller superior, Formació Professional de segon grau, proves d'accés a la universitat per a majors de 25 anys, o equivalent.
  
- Coneixements de valencià: nivell mitjà o compromís d'adquirir aquest coneixement en el termini establit.
  
Funcions generals d'acord amb la categoria professional:
  
1. Instal·lar, analitzar, depurar i optimitzar codi de programari (software) d'investigació d'utilitat per als usuaris de la Universitat.
  
2. Gestionar la distribució de recursos de càlcul i assessorar sobre l'ús més eficient d'aquests.
  
3. Suport a l'àrea d'administració de sistemes multiusuari.
  
4. Totes aquelles funcions inherents al lloc de treball i categoria professional.
  
Coneixements sobre els quals versaran els exercicis:
  
- Llenguatges de programació Fortran, C, Pascal i Java.
  
- Sistemes de distribució de càrrega de treball en entorns informàtics per a càlcul (NQS, etc).
  
- Models de programació paral·lela (MPI, PVM, HPF).
  
- Optimització de programari (software).
  
- Entorn X11 i OSF/Motif.
  
- Sistemes d'interconnexió d'altes prestacions i protocols més usuals (basats en TCP/IP).
  
- Sistemes operatius HP-UX, Irix, NT.
  
- Entorn de computació SGI Power Challengearray.
  
- Entorn de gestió de sistemes distribuïts HP OpenView.
  
- Tasques de suport en l'àrea d'administració de màquines multiusuari.
  
ANNEX II
  
Barem
  
La valoració dels mèrits es farà d'acord amb el següent barem:
  
a) Experiència: 0,75 punts per semestre o fracció, fins a un màxim de 3 punts, d'acord amb el treball desenvolupat en qualsevol administració pública, en llocs de la categoria laboral a què s'aspira.
  
b) Mèrits acadèmics, titulacions i diplomes. Es valoraran fins a un màxim d'1 punt. S'atorgarà major puntuació a aquells que guarden relació amb les funcions que s'han de desplegar en el lloc.
  
c) Altres mèrits específics que corresponen a qualificacions que reuneix l'aspirant per a l'exercici del lloc. Fins a un màxim de 2,5 punts, d'acord amb la següent distribució:
  
- Coneixements de valencià. Es valoraran fins a un màxim d'1 punt, sempre que siguen superiors al que s'especifica en els requisits del lloc, i s'hauran d'acreditar amb la presentació de certificats, diplomes o títols expedits o homologats per la Universitat Jaume I, per altres universitats, o per la Junta Qualificadora de Coneixements de Valencià, d'acord amb la següent escala:
  
- Nivell oral: 0,25
  
- Nivell elemental: 0,50
  
- Nivell mitjà: 0,75
  
- Nivell superior: 1
  
- Cursos de formació i perfeccionament sobre matèries relacionades amb el lloc de treball, fins a un màxim d'1,5 punts.
  
ANNEX III
  
Tribunal qualificador
  
Tribunal titular:
  
President: el rector o persona en qui delegue
  
Vocals:
  
- Dos en representació de la Universitat Jaume I (un d'ells actuarà com a secretari).
  
- Dos proposats per les centrals sindicals amb representació en el Comitè d'Empresa del PAS.
  
Secretari: el cap del Servei de Recursos Humans, o persona en qui delegue, que actuarà amb veu però sense vot.